b'\n_START_ARTICLE_\nSuessions\n_START_SECTION_\nEtimologia\n_START_PARAGRAPH_\nL\'etimologia del nom dels suessions no \xc3\xa9s clara i els cient\xc3\xadfics han fet diverses propostes, cap de les quals t\xc3\xa9 prou consens. S\'ha suggerit que els suessions que vivien a les ribes de l\'Aisne varen prendre el nom del riu, "Axona". Aquesta hip\xc3\xb2tesi, q\xc3\xbcestionable, els fa ser el "poble del riu Axona"._NEWLINE_S\'han fet altres traduccions, com ara \xc2\xab\xc2\xa0Aquells qui s\'han apropiat llur territori\xc2\xa0\xc2\xbb, \xc2\xab\xc2\xa0Aquells qui han fet seu el territori de conquesta\xc2\xa0\xc2\xbb proposat per Fran\xc3\xa7oise Bader. Aquesta an\xc3\xa0lisi traduieix la primera s\xc3\xadl\xc2\xb7laba del nom de Suessiones,  Suess-  com a forma reflexiva equiparable al llat\xc3\xad \'sui. Xavier Delamarre tradueix suessiones per "Aquells qui tenen sis tropes". L\xc3\xa9on Fleuriot parla d\'"Aquells qui son rics en queviures".\n_START_SECTION_\nHist\xc3\xb2ria\n_START_PARAGRAPH_\nEl seu territori limitava amb els rems i era gran i f\xc3\xa8rtil, sent Noviodunum el seu oppidum principal. _NEWLINE_El seu rei m\xc3\xa9s fam\xc3\xb3s fou Divitiacus, un dels m\xc3\xa9s poderosos cabdills gals i en temps de C\xc3\xa8sar (57 aC) tenien com a rei a Galba, que va assolir la direcci\xc3\xb3 de la guerra dels pobles belgues contra els romans. Els suessions tenien dotze ciutats i mobilitzaven un contingent de cinquanta mil homes. Juli C\xc3\xa8sar va ocupar Noviodunum, ciutat dels suessions, i el poble es va sotmetre i van quedar units als remis. _NEWLINE_El 52 aC van enviar un contingent de cinc mil homes a Al\xc3\xa8sia per ajudar als gals assetjats. M\xc3\xa9s tard van quedar separats dels rems.'